ຫວຽດນາມ ສັ່ງໃຫ້ຢຸດເຊົາ ການປະທ້ວງ ຕໍ່ຕ້ານຈີນ
ເຈົ້າໜ້າທີ່ຫວຽດນາມ ໄດ້ມີຄຳສັ່ງໃຫ້ຢຸດເຊົາ ການປະທ້ວງຕໍ່ຕ້ານຈີນ ທີ່ນະຄອນຫຼວງຮ່າໂນ່ຍ
ເຈົ້າໜ້າທີ່ຫວຽດນາມທວງໃຫ້ຍຸຕິການໂຮມຊຸມນຸມປະທ້ວງປະຈຳສັບປະດາຕໍ່ຕ້ານຈີນ ທີ່ ນະຄອນຫຼວງຮາໂນ່ຍ ໂດຍກ່າວວ່າ ກຳລັງຝ່າຍຄ້ານທີ່ບໍ່ລະບຸຊື່ຈຳນວນນຶ່ງ ພວມສວຍໃຊ້ ການໂຮມຊຸມນຸມປະທ້ວງທີ່ວ່ານີ້ ເພື່ອບ່ອນທຳລາຍຄວາມເປັນລະບຽບຮຽບຮ້ອຍຂອງສັງ ຄົມແລະສະຖຽນລະພາບ ຄະນະກຳມະການປະຊາຊົນໃນນະຄອນຫຼວງຮາໂນ່ຍ ໄດ້ສັ່ງໃຫ້ຢຸດເຊົາການໂຮມຊຸມນຸມ ປະທ້ວງ ໃນລາຍການອອກອາກາດ ໃນວັນພະຫັດມື້ນີ້ ໂດຍເຕືອນວ່າ ລັດຖະບານຈະນຳ ໃຊ້ “ມາດຕະການທີ່ຈຳເປັນຕ່າງໆ” ຕໍ່ພວກທີ່ບໍ່ປະຕິບັດຕາມ ຜູ້ຄົນພາກັນໄປໂຮມຊຸມນຸມທີ່ນະຄອນຫຼວງຮາໂນ່ຍໃນທຸກໆວັນອາທິດ ມາໄດ້ປະມານ 10 ອາທິດແລ້ວເພື່ອປະທ້ວງຕໍ່ການເຄື່ອນໄຫວຂອງຈີນໃນເຂດທະເລຈີນໃຕ້ ລັດຖະບານຫວຽດ ນາມກ່າວວ່າ ກຳປັ່ນຂອງຈີນໄດ້ແຊກແຊງໂດຍເຈດຕະນາເຂົ້າໃນກິດຈະກຳສຳຫຼວດຊອກຫາ ນໍ້າມັນໃນເຂດນ່ານນໍ້າທີ່ມີການຂັດແຍ້ງກັນ ຢູ່ນອກແຄມຝັ່ງທະເລຂອງຕົນ ໃນເຫດການປະທ້ວງສ່ວນໃຫຍ່ ຕຳຫຼວດພຽງແຕ່ເບິ່ງເສີຍໆ ຊຶ່ງເປັນການແນະໃຫ້ເຫັນວ່າ ພວກເຈົ້າໜ້າທີ່ໃຫ້ການອະນຸມັດຕໍ່ການປະທ້ວງເຫຼົ່ານີ້ ແຕ່ໃນບາງໂອກາດການປະທ້ວງໄດ້ ຖືກທັບມ້າງ ຂະນະທີ່ລັດຖະບານພວມທຳການເຈລະຈາຫາລືທີ່ສະລັບຊັບຊ້ອນກັບຈີນກ່ຽວ ກັບບັນຫາດັ່ງກ່າວນີ້